Edgars Jundzis

Edgars Jundzis (19. jaanuar 1907 Oomuli, Härgmäe kihelkond Valga kreis Liivimaa kubermang Venemaa keisririik – 21. oktoober 1986 Jaunpiebalga, Läti NSV NSV Liit) oli läti usuteadlane ja vaimulik, kes pidas Riias eestikeelseid jumalateenistusi.

Kooliteed alustas Oomuli vallakoolis (1913–1918). Pärast seda õppis Eesti Valgas  ja Valga riigireaalkoolis (1918–1922). 1922–1925 õppis ta Riias Noorsooühingu keskkoolis ja Riigi täiskasvanute keskkoolis.

Pärast keskkooli lõpetamist õppis Edgars Jundzis Läti Ülikoolis 1925–1929. Stuudiumi ajal pühendas ta ennast Jeesuse elu uurimisele. 1928 sai ta üliõpilastöö "Albert Schweitzeri eshatoloogiline vaatepilt Jeesuse elule" eest auhinna. Ta ordineeriti 9. novembril 1929 piiskop Kārlis Irbe poolt pastoriks. 

Aastatel 1929–1941 oli ta Valga Jaani kiriku saksa-läti Jaani koguduse õpetaja Eesti Evangeeliumi Luteriusu kirikud, toimetanud Bruno Ederma, Asta Jaik; Tartu : K. Jaik, 1939. Valgas asutas ta lätikeelse gümnaasiumi, samuti kirikuajakirja Gara Līdumnieks. Aastal 1932 sai ta Läti Ülikooli teoloogia kandidaadi kraadi.

1937–1938 täiendas Edgars Jundzis end Baseli ja Zürichi ülikoolides Šveitsis, valmistudes saama Läti Ülikooli õppejõuks.

Riia Jaani kiriku eesti koguduse õpetajana tegutses ta 1941–1944 ja 1959–1986.

1944–1945 oli ta Piltene koguduse õpetaja. 1945–1951 Gulbene ja Jaungulbene koguduste õpetajahttp://www.jbaf.lv/2_baznica/pdf/131_gramata-final.pdf , lisaks teenis Edgars Jundzis sel ajal veel Lejasciema ja Lubāna kogudusi.

Aastatel 1951–1956 oli ta represseeritud, viibis Vorkutas.

Pärast Siberist tagasitulekut oli ta Jaunpiebalga, Vecpiebalga, Ērgļi, Drusti ja 1959–1986 Riia Riia eesti Peeter–Pauli koguduse õpetaja.

 Isiklikku 
Edgars Jundzisel on tütar ja kolm poega. Noorim poeg Tālavs Jundzis on jurist, politoloog ja endine poliitik. 1991–1993 ja 1997–1998 oli ta Läti kaitseminister. Tema ema oli rahvuse poolest eestlanna.Riia eestlaste usulisest tegevusest möödanikus ja tänapäeval, Välis-Eesti : Välis-Eesti Ühingu ajakiri, nr. 1, juuni 2024

 Viited 

Kategooria:Läti teoloogid
Kategooria:Läti luteriusu vaimulikud
Kategooria:Eesti luteri vaimulikud
Kategooria:Riia Jakobi koguduse vaimulikud
Kategooria:Valga Jaani koguduse vaimulikud
Kategooria:Läti Ülikooli vilistlased
Kategooria:Sündinud 1907
Kategooria:Surnud 1986